पाएं अपने शहर की ताज़ा ख़बरें और फ्री ई-पेपरडाउनलोड करें
अनियमित्ताओं की जांच की मांग लेकर हुआ हंगामा...
बैठक के शुरू में पूर्व विधायक प्रताप सिंह खाचरियावास के नेतृत्व में कांग्रेसी पार्षद बैनर पोस्टर लिए निगम मुख्यालय पहुंचे। सुबह 11 बजे बैठक शुरू होने से पहले ही कांग्रेस के पार्षद हंगामा कर बैठे और निगम में हो रही अनियमितताओं की जांच की मांग करने लगे। इस बैठक के लिए जारी एजेंडे में आधा दर्जन से ज्यादा प्रस्ताव दाखिल किए गए हैं। बैठक से पहले ही भाजपा ने अपने पार्षदों को एकजुट रहने के साथ ही आरोप प्रत्यारोप से बचने का संदेश दिया गया वहीं कांग्रेस महापौर को पूरी तरह से घेरने की तैयारी के साथ आई जिसके कारण बैठक शुरू होने से पहले ही हंगामा कर बैठी।
भाजपा पार्षदाें को एकजुट रहने की नसीहत
बैठक से पहले ही भाजपा ने अपने पार्षदों को एकजुट रहने के साथ ही आरोप प्रत्यारोप से बचने का संदेश दिया गया है वहीं कांग्रेस ने महापौर को पूरी तरह से घेरने की तैयारी की थी। एेसे में पहली दो बैठक की तरह ही तीसरी बैठक की शुरूआत भी हंगामेदार रही।
ये प्रस्ताव एजेंडे में
बोर्ड बैठक के लिए जारी एजेंडे में जयपुर शहर के परकोटे के संरक्षण एवं विकास कार्य के प्रस्ताव के साथ 91 वार्ड में घर घर कचरा संग्रहण आैर पृथक्करण का प्रस्ताव रखा गया है। इसी के साथ शहर के दस हजार खाली खंभो पर 9 वॉट की एलईडी लगवाने के साथ ही चैनपुरा स्लाटर हाऊस में पशु वध शुल्क बढ़ाने का प्रस्ताव रखा गया है।
इसी के साथ शहर में अवैध पशु डेयरी से जप्त गाय के लिए जुर्माना राशि एक हजार रुपए और भैंस के लिए दो हजार रुपए जुर्माना किए जाने का प्रस्ताव रखा है। बैठक में शहर में सफाई के लिए बीट्स उपलब्ध करा रही ठेका फर्म का काम जून 2015 से नवंबर 2015 तक बढ़ाएं जाने का कार्योत्तर स्वीकृति का प्रस्ताव भी रखा गया है।
फोटो महेंद्र शर्मा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva hin_Deva bho_Deva zho_Hant eng_Latn